1990D0424 — DA — 02.02.2006 — 015.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

RÅDETS BESLUTNING

af 26. juni 1990

om visse udgifter på veterinærområdet

(90/424/EØF)

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 43,

under henvisning til forslag fra Kommissionen ( 1 ),

under henvisning til udtalelse fra Europa-Parlamentet ( 2 ),

under henvisning til udtalelse fra Det Økonomiske og Sociale Udvalg ( 3 ), og

ud fra følgende betragtnigner:

Levende dyr og produkter af animalsk oprindelse er opført på listen over produkter i Traktatens bilag II; husdyrbrug og afsætning af animalske produkter er en indkomstkilde for en stor del af landbrugsbefolkningen;

en rationel udvikling af denne sektor og en forbedring af dens produktivitet kan opnås ved, at der indføres veterinærforanstaltninger, som tager sigte på at beskytte og bedre folkesundheden og dyresundheden i Fællesskabet;

bestræbelserne på at nå dette mål nødvendiggør, at der ydes fællesskabsstøtte til aktiviteter, der er igangsat eller skal igangsættes;

Fællesskabet vedtager foranstaltninger med henblik på gradvis oprettelse af det indre marked i løbet af perioden indtil den 31. december 1992;

i forbindelse hermed bør Fællesskabet bidrage finansielt til, at alvorlige smitsomme sygdomme udryddes hurtigst muligt;

det er også nødvendigt, at forekomst af zoonoser, der er til fare for menneskers sundhed, forebygges og mindskes ved hjælp af hensigtsmæssige kontrolforanstaltninger;

den nye kontrolstrategi forudsætter, at kontrollen ved de indre grænser afskaffes, og at kontrolsystemet for produkter fra tredjelande harmoniseres; det forekommer hensigtsmæssigt at lette gennemførelsen af denne strategi ved, at Fællesskabet yder et finansielt bidrag til igangsættelsen og udviklingen af den nye ordning;

harmoniseringen af essentielle krav hvad angår beskyttelse af folkesundheden, beskyttelse af dyresundheden og beskyttelse af dyr forudsætter, at der udpeges EF-referencelaboratorier og gennemføres tekniske og videnskabelige aktioner; der bør ydes et finansielt bidrag fra Fællesskabet; især når det gælder beskyttelsen af dyr, er det ønskeligt, at der oprettes en database for at indsamle, lagre og sprede de fornødne oplysninger;

der ydes allerede støtte fra Fællesskabet til finansiering af fællesskabsforanstaltninger til udryddelse af visse dyresygdomme; i den forbindelse kan nævnes Rådets direktiv 77/391/EØF af 17. maj 1977 om indførelse af en fællesskabsaktion med henblik på udryddelse af brucellose, tuberkulose og leukose hos kvæg ( 4 ), senest ændret ved forordning (EØF) nr. 3768/85 ( 5 ), Rådets direktiv 82/400/EØF af 14. juni 1982 om ændring af direktiv 77/391/EØF og om indførelse af en supplerende fællesskabsaktion med henblik på udryddelse af brucellose, tuberkulose og leukose hos kvæg ( 6 ), senest ændret ved forordning (EØF) nr. 3768/85, Rådets beslutning 89/145/EØF af 20. februar 1989 om indførelse af en EF-finansieringsforanstaltning til udryddelse af oksens smitsomme lungesyge (PPCB) i Portugal ( 7 ), Rådets beslutning 80/1096/EØF af 11. november 1980 om en finansiel aktion fra Fællesskabets side med henblik på udryddelse af klassisk svinepest ( 8 ), senest ændret ved beslutning 87/488/EØF ( 9 ), Rådets beslutning 86/649/EØF af 16. december 1986 om indførelse af en finansiel fællesskabsforanstaltning til udryddelse af afrikansk svinepest i Portugal ( 10 ), ændret ved beslutning 89/577/EØF ( 11 ), Rådets beslutning 86/650/EØF af 16. december 1986 om indførelse af en finansiel fællesskabsforanstaltning til udryddelse af afrikansk svinepest i Spanien ( 12 ) og Rådets beslutning 89/455/EØF af 24. juli 1989 om indførelse af en fællesskabsforanstaltning til oprettelse af pilotprojekter for bekæmpelse af rabies med henblik på at udrydde og forebygge sygdommen ( 13 ); Fællesskabets deltagelse i finansieringen af udryddelsen af hver enkelt af de ovenfor nævnte sygdomme skal fortsat være som fastsat i den relevante beslutning; for så vidt angår den supplerende aktion med henblik på udryddelse af brucellose, tuberkulose og leukose hos kvæg, som er fastlagt ved Rådets beslutning 87/58/EØF ( 14 ), forekommer det imidlertid berettiget at give mulighed for at øge Fællesskabets tilskud indtil 50 % af medlemsstaternes udgifter i forbindelse med nedslagning;

det er vigtigt at vedtage en finansiel foranstaltning fra Fællesskabets side til udryddelse og overvågning af visse dyresygdomme; alle Fællesskabets finansielle foranstaltninger til udryddelse og overvågning af dyresygdomme, som indebærer obligatoriske udgifter over Fællesskabets budget, bør samles under ét afsnit;

det bør overlades til Kommissionen at træffe de nødvendige gennemførelsesforanstaltninger —

VEDTAGET FØLGENDE BESLUTNING: